Wojerecy (SiR/SN). Łužiska kupjel reaguje přewšo fleksibelnje na aktualne wužadanja. Hdźež hewak wopytowarjo na lěhakach leža, sedźa Jana, Hannibal a Steffi a so na swoje nadawki koncentruja. Wukubłacy bychu tuchwilu na powołanskej šuli w Kamjenicy byli. Ta pak je hišće zawrjena. „Acubije zaběraja so tuž z teoriju direktnje pola nas w kupjeli“, praji jednaćel kupanišća Matthias Brauer. Za 18lětneho Wojerowčana Hannibala Hafermanna stej mjezsobna wuměna a wobstajne zetkanje wažnej. Wón bě so cyle wědomje za wukubłanje we Łužiskej kupjeli rozsudźił. Kulowčanka Steffi Hefter njeje chcyła w běrowje dźěłać, ale z ludźimi a z wodu. W kupjeli waži sej wona dobru dźěłowu klimu a mnohostronske dźěło. Woni maja kursy přewodźeć, płuwanski trening přewjesć, bazen dohladować a za wopytowarjow jako motiwatorojo skutkować. 16lětna Jana Madysa, tohorunja z Kulowa, angažuje so pola Kamjenskeje wódneje straže a je wukubłana wuchowanska płuwarka. Wučomnicy wobchowuja sej na te wašnje čiły zwisk do domizny. „Mamy z nimi wulke zbožo.
szl_Latn